ЦIыху кIуапIэщ Аушыджэр псы хущхъуэхэр
Урысейм и псы хуабэ къыщIэжыпIэхэм ящыщу цIыху нэхъыбэ здэкIуэхэр зэхагъэкIын мурадкIэ TVIL.RU компаниер социальнэ сетхэр къэзыгъэсэбэпхэм яхэупщIыхьащ.
Абы къызэригъэлъэгъуамкIэ, цIыху нэхъыбэм яфIэфIу макIуэ Краснодар щIыналъэм щыIэ Мацестэ къыщIэжыпIэм — зэупщIахэм я процент 27-м апхуэдэ жэуап къатащ. ЕтIуанэ увыпIэм щытщ процент 24-м зыщагъэпсэху Саки щIыпIэр. «Домбеякъыр» къылъысащ Псыхуабэ деж иIэ псы хуабэ къыщIэжыпIэхэм — процент 19-м ар нэхъ къыхах.
НэхъыфIу къалъытэ псы пщтыр къыщIэжыпIипщIым яхэхуащ ди щIыналъэм хыхьэ Аушыджэр къуажэм деж иIэри. Апхуэдэу Байкал зыгъэпскIыпIэхэр (Байкал) Каменномост псы хуабэ къыщIэжыпIэр (Адыгей), Джумалин псынэхэр (Алтай), Паратун (Камчаткэ), Суворов (Ставрополь щIыналъэ), Аршан и псы хущхъуэхэр (Бурятие) псы пщтыр къыщIэжыпIэхэри цIыхухэм фIыуэ яцIыху.
ЗыплъыхьакIуэхэм нэхъ къащтэ хъуащ хущхъуэгъуэ зыхэлъ псы хуабэ къыщIэжыпIэхэм кIуэныр, я нэгуи зрагъэужьу, я узыншагъэри ирагъэфIакIуэу загъэпсэхуныр.
КъБР-м и Iэтащхьэмрэ Правительствэмрэ я пресс-IуэхущIапIэ.
